Independentment d'aquesta pròrroga automàtica de validesa dels títols de família monoparental, en cas que el títol caduqui durant el període prorrogat, les famílies tenen l'obligació de sol·licitar-ne la renovació quan hagi finalitzat l'estat d'alarma provocat per la crisi de la Covid'19.
En el cas dels fills que durant el període de pròrroga automàtica compleixin 21 anys o més i no cursin estudis adequats a la seva edat i titulació o encaminats a obtenir un lloc de treball, o compleixin 26 anys i, en ambdós casos, no tinguin reconegut un grau de discapacitat igual o superior al 33%, no se'ls aplicarà la pròrroga dels efectes del títol en qüestió i deixaran de ser-ne beneficiaris, atès que no compleixen els requisits legals establerts en la normativa corresponent (*).
En el supòsit que aquest fet provoqui l'extinció del títol de família monoparental perquè no és aplicable a cap altra persona descendent, la pròrroga automàtica deixarà de tenir efectes i les persones beneficiàries no podran fer ús dels avantatges que ofereix el reconeixement de família monoparental.
Per tal d' acreditar la pròrroga de la vigència dels títols de família monoparental serà suficient que les famílies que gaudeixin d'aquesta condició adjuntin la Resolució publicada als seus títols caducats o, en qualsevol cas, poden sol·licitar un certificat a les dependències del Departament.
No s'enviaran noves targes de la pròrroga automàtica dels títols de família monoparental.
(*) Article 3 de la Llei 40/2003, de 18 de novembre, de protecció a les famílies nombroses, en el cas de les famílies nombroses, i article 4 del Decret 151/2009, de 29 de setembre, de desplegament parcial de la Llei 18/2003, de 4 de juliol, de suport a les famílies, en el cas de famílies monoparentals.
Renovació per acabament del termini de validesa:
No caldrà aportar la documentació general del punt a), detallat a l'apartat Documentació de la modalitat Sol·licitar el títol, únicament s'haurà de presentar la documentació específica si es troba en algun dels supòsits indicats al punt b), detallat també a l'apartat Documentació de la modalitat Sol·licitar el títol.
Renovació per variació de les circumstàncies familiars o personals:
Caldrà aportar únicament la documentació general del punt a ), detallat a l'apartat Documentació de la modalitat Sol·licitar el títol, que acrediti la variació i la documentació específica si es troba en algun dels supòsits indicats al punt b), detallat també a l'espai Documentació de la modalitat Sol·licitar el títol, llevat en cas de defunció d'una persona progenitora.
El formulari electrònic s'ha d'enviar signat amb certificat digital de persona física.
No pot ser persona vinculada ni representant.
Descarregueu el formulari electrònic de sol·licitud (en pdf) amb dades personals incorporades (cal que tingueu el certificat digital al lector) o sense dades incorporades i deseu-lo.
Passos a seguir per emplenar i presentar el formulari electrònic:
Si la sol·licitud conté algun error, l'enviament no s'efectuarà i sortirà un missatge indicant el motiu de l'error.
Consulteu les condicions tècniques necessàries per fer tràmits en línia a Tràmits gencat.
Si teniu dubtes o incidències a l'hora de tramitar podeu fer servir el formulari de contacte, seleccionant el tema relacionat amb el vostre tràmit.
També podeu trucar al 900 400 012, que dona informació general sobre el procés de tramitació.
Si teniu problemes per descarregar formularis PDF amb el navegador de Google Chrome, consulteu aquesta pàgina.
El formulari de sol·licitud es pot presentar a:
Si transcorre el termini de sis mesos des de la data de presentació de la sol·licitud i no s'ha dictat resolució expressa, la sol·licitud s'entendrà estimada.
Els títols de família monoparental s'expedeixen i es trameten per correu certificat al domicili de la persona sol·licitant, juntament amb la resolució estimatòria, sempre que es compleixin tots els requisits per tenir la condició de família monoparental i s'aporti tota la documentació acreditativa.
Contra aquesta resolució, que no exhaureix la via administrativa, es pot interposar un recurs d'alçada en el termini d'un mes davant la persona titular del Departament de Treball, Afers Socials i Famílies.